
                       Уважаеми г-н  Председател,

Позволявам си да изразя от името на ОПЛ в Плевенска област , възмущение от настъпилият хаос , в системата на Здравеопазването! Свидетели сме на опитите на НЗОК чрез  РЗОК да налага репресивни правила за работа по НРД, които смущават колегите! Предоставя се на ОПЛ пакет от необходими документи за сключване на ДОГОВОР в които липсва:

УДОСТОВЕРЕНИЕ за членство в БЛС! 
Коментира се от м. януари 2007 г. ЗАДЪЛЖИТЕЛНО ОТЧИТАНЕ НА ЕЛЕКТРОНЕН НОСИТЕЛ за всички ОПЛ!

С електронния отчет ще се предават и амбулаторните  листове от осъществените прегледи за месеца!

Отново сме свидетели на липса на синхрон между отделните ВЕДОМСТВА!! 

С допълнение към Наредбата за болничните листове в сила от 01.01.2007г. НОИ , категорично не приема последователността на амбулаторните листове за осъществени прегледи, като  форма на АМБУЛАТОРЕН ЖУРНАЛ , тъй като те нямали нищо общо със Здравната каса и държат прегледите да се вписват отделно в “Амбулаторен  журнал “! Дали вписването на една и съща дейност на различни по вид документи , ще подобри качеството на  медицинската услуга?  Докога пациентите ни ще ни гледат какви писарушки сме, оформящи куп документи, а не в ролята на  техни лечители!
В края на 2006 г. м. декември “Социалното министерство” и то реши , че трябва да промени нещо например “Образец – удостоверение” за отпускане на финансова помощ за лекарства на лицата с трайна нетрудоспособност т. е. призната инвалидност! Издадените по образец от предходната година документи се приемат ОТ 03.01. до 05.01.2007г. ,но след тази дата  те са невалидни защото има нов ОБРАЗЕЦ подписан от Министър г-жа Масларова и Министър Гайдарски, този образец все още не е обнародван в ДВ ,  но трябва да се спазват сроковете. Пациентите са нетърпеливи , притеснени да не изпуснат срока , истинско нашествие пред кабинетите на ОПЛ . Образеца вместо да е опростен да отнема,  малко време за попълване от ОПЛ , включва описание на обективно състояние  за което  ТЕЛК има решение ! Трябва да се пише , много пъти едно и също , на много места , а не е лошо и издадените УДОСТОВЕРЕНИЯ да се попрепишат защото макар и късно получен ОБРАЗЕЦА и нищо , че не е  обнародван в ДВ , Медицинските удостоверения издадени от 03.01. до 05.01. 2007 г. , съвсем не могат да бъдат зачитани от Социални грижи!! 

 Уважаеми г-н Председател , ние сме лекари ,а не служители на различни Ведомства , на които някой трябва да им свърши работата!! 
Докога ще бъдем свидетели  неуредените въпроси на Министерства и Ведомства ,да се вменяват като задължения на ОПЛ!!

    Пациентите ни ще са много по доволни , когато можем да им отделим   повече време и внимание за да ги лекуваме, отколкото да завираме глави в бумащината! 
10.01.2007                                       С уважение : Председател на Д-во на ОПЛ
                                                                                          Д-р Петя Дакова
Очакваме Вашето съдействие !!

10.01.2007 г.                                 С уважение : Председател Д-во на ОПЛ

гр. Плевен                                                                          / Д-р П. Дакова/
